Irano ginkluotosios pajėgos

Irano Islamo Respublikos ginkluotosios pajėgos () – jungtinės Irano karinės pajėgos, kurias sudaro armija (Artesh), Islamo revoliucinė gvardija (Sepāh) ir teisėsaugos pajėgos.

Personalas 
2003 m. sausumos pajėgas sudarė 12 aktyviųjų, 1 oro desantinė, 1 specialiųjų pajėgų divizija, 1 logistikos brigada, 1 pakrantės gynybos grupė.

Sausumos pajėgos (320 000 žm.) turėjo 1425 tankus, 1170 šarvuotųjų kovos mašinų, 2070 antžeminės (255 savaeigius, 1815 velkamųjų), 887 zenitinės artilerijos pabūklus, 325 reaktyvines salvines ugnies sistemas, 895 raketų žemė–oras leidimo įrenginius, 60 atakos sraigtasparnių. Karinės jūrų pajėgos (20 000 žm.) – 5 povandeniniai, apie 60 pakrantės ir patrulinių laivų, 3 fregatos. Pagrindinės karinės jūrų bazės: Bandari Abbasas, Bušehras, Čah Baharas.

Karinės oro pajėgos (30 000 žm. bei priešlėktuvinė gynyba – 15 000 žm.) turėjo 220 kovos lėktuvų, apie 60 sraigtasparnių. Ginkluotųjų pajėgų rezervas – apie 350 000 žmonių.

Revoliucinės gvardijos korpuse tarnavo apie 125 000 (100 000 sausumos pajėgų, 20 000 karinio jūrų laivyno, 5000 jūrų pėstininkų; korpusas 1997 m. turėjo apie 1000 tankų, daugiau kaip 1000 šarvuotųjų kovos mašinų, daugiau kaip 3000 artilerijos pabūklų), sukarintoje Basidžo grupuotėje – apie 300 000, prie Vidaus reikalų ministerijos – daugiau kaip 40 000 žmonių. Karinės išlaidos – 17,4 mlrd. $, 3,8 % nuo BVP (2019).

Biudžetas 

Irano gynybos biudžetas 2019 m. siekė 17,4 mlrd. $

Išnašos

Šaltiniai